Document ID: 31998R2431

ΚΑΝΟΝΙΣΜΟΣ (ΕΚ) αριθ. 2431/98 ΤΗΣ ΕΠΙΤΡΟΠΗΣ της 11ης Νοεμβρίου 1998 για τροποποίηση του κανονισμού (ΕΚ) αριθ. 2211/94 για λεπτομέρειες εφαρμογής του κανονισμού (ΕΟΚ) αριθ. 3759/92 του Συμβουλίου όσον αφορά την κοινοποίηση των τιμών στην εισαγωγή των αλιευτικών προϊόντων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3759/92 του Συμβουλίου, της 17ης Δεκεμβρίου 1992, περί κοινής οργανώσεως της αγοράς στον τομέα των προϊόντων αλιείας και υδατοκαλλιέργειας (1), όπως τροποποιήθηκε τελευταία από τον κανονισμό (ΕΚ) αριθ. 3318/94 (2), και ιδίως τα άρθρα 22 και 23,
Εκτιμώντας:
ότι είναι αναγκαίο να καθοριστούν οι λεπτομέρειες που θα επιτρέψουν την ταχεία και αξιόπιστη εξασφάλιση της διαβίβασης των στοιχείων που απαιτούνται για τον έλεγχο των τιμών αναγωγής 7
ότι πρέπει να ενημερωθεί ο κατάλογος των αγορών και των αντιπροσωπευτικών λιμένων όπου καταχωρούνται οι εισαγωγές για να υπάρχει μια καλύτερη γνώση των πραγματικών όγκων των εισαγωγών 7
ότι τα στοιχεία που διαβιβάστηκαν αυτή τη στιγμή προς την Επιτροπή με τηλεαντίγραφο παράγονται με μηχανογραφημένα μέσα 7 ότι οι εθνικές αρμόδιες διοικήσεις για τη συλλογή και την αποστολή αυτών των στοιχείων είναι εξοπλισμένες με τεχνικά μέσα που επιτρέπουν την αποστολή τους σε μηχανογραφημένη βάση με ηλεκτρονικό ταχυδρομείο 7 ότι πρέπει, κατά συνέπεια, να εφαρμοστεί οριστικά η μέθοδος αυτή διαβίβασης και να καθοριστεί ο τρόπος των ανακοινώσεων 7 ότι προς το σκοπό αυτό πρέπει να τροποποιηθεί ο κανονισμός (ΕΚ) αριθ. 2211/94 της Επιτροπής (3) 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης των αλιευτικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 2211/94 τροποποιείται ως εξής:
1. Στο άρθρο 2, η παράγραφος 1 αντικαθίσταται από το ακόλουθο κείμενο:
«1. Τα κράτη μέλη κοινοποιούν στην Επιτροπή τις τιμές "ελεύθερο στα σύνορα" των εμπορευμάτων που απαριθμούνται στα παραρτήματα I, II, III, IV και V του κανονισμού (ΕΟΚ) αριθ. 3759/92 για τα οποία καθορίστηκε μια τιμή αναγωγής και τα οποία τίθενται σε ελεύθερη κυκλοφορία. Η πληροφορία αυτή αφορά κάθε είδος ή προϊόν ξεχωριστά, κατηγορία ή παρουσίαση, καθώς και ημέρα παρουσίας της δήλωσης εισαγωγής.»
2. Η παράγραφος 4 του άρθρου 2 αντικαθίσταται από το ακόλουθο κείμενο:
«4. Η ανακοίνωση αυτή πραγματοποιείται πριν από τις 25 κάθε μήνα ή την πρώτη εργάσιμη ημέρα για τα προϊόντα που τίθενται σε ελεύθερη κυκλοφορία μεταξύ της 1ης και της 15ης του μηνός και τη 10η του μηνός μετά από την πρώτη εργάσιμη ημέρα για τα προϊόντα που τίθενται σε ελεύθερη κυκλοφορία μεταξύ της 16ης και της τελευταίας ημέρας του μήνα. Η κοινοποίηση αποστέλλεται στην Επιτροπή με ηλεκτρονικό ταχυδρομείο υπό τη μορφή που αναφέρεται στο παράρτημα ΙΙ.»
3. Το παράρτημα αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την 1η Ιανουαρίου 1999.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 11 Νοεμβρίου 1998.

Labels: 12
2
18
6